คู่มือสำหรับประชาชน

การขึ้นทะเบียนรับเงินเบี้ยยังชีพผู้สูงอายุ

* **ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วน**

**ท้องถิ่น พ.ศ. ๒๕๕๒**

* **คุณสมบัติของผู้มีสิทธิรับเบี้ยยังชีพผู้สูงอายุ**

1. สัญชาติไทย
2. มีอายุ 59 ปีบริบูรณ์ขึ้นไป (ในกรณีทีทะเบียนราษฎร์ระบุเฉพาะปีเกิด ให้ถือว่าบุคคลนั้นเกิดวันที่ 1 มกราคมของปีนั้น เช่น เกิด พ.ศ. 2497 ให้ถือว่าเกิด วันที่ 1 มกราคม 2497
3. มีภูมิลำเนาอยู่ในเขตองค์การบริหารส่วนตำบลตาเบา
4. ไม่เป็นผู้ที่ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือเทศบาล อบต. ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ ของรัฐหรือองค์กรปกครองส่วนท้องถิ่น ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทน อย่างอื่นที่รัฐหรือเทศบาล อบต. จัดให้เป็นประจำ ยกเว้นผู้พิการและผู้ป่วยเอดส์ตามระเบียบ

* **หลักฐานในการขึ้นทะเบียนดังนี้**

|  |  |  |  |  |  |
| --- | --- | --- | --- | --- | --- |
| 1. สำเนาบัตรประจำตัวประชาชน |  |  |  | จำนวน 1 ชุด |  |
| 2. สำเนาทะเบียนบ้าน |  |  |  | จำนวน 1 ชุด |  |

1. สำเนาสมุดบัญชีธนาคารเพื่อการเกษตรและสหกรณ์การเกษตร (ธกส.) จำนวน 1 ชุด

* **ผู้อื่นยื่นเอกสารแทนผู้สูงอายุได้หรือไม่ ?**

สามารถยื่นเอกสารแทนผู้สูงอายุได้ และหากผู้สูงอายุมีความประสงค์โอนเงินเข้าบัญชีผู้อื่น ต้องมีหนังสือ มอบอำนาจ ตัวจริงพร้อมสำเนาบัตรประชาชนและทะเบียนบ้านของผู้รับมอบอำนาจ อย่างละ 1ชุด

* **ยื่นเอกสารแล้วจะได้รับเงินเมื่อไหร่ ?**

ผู้สูงอายุที่ขึ้นทะเบียนไว้ ตั้งแต่วันที่ 1 - 30 พฤศจิกายน ของทุกปี จะได้รับเงินเบี้ยยังชีพ เริ่มตั้งแต่เดือน ตุลาคม ของปีถัดไป (ไม่มีการจ่ายย้อนหลัง)

* **ผู้สูงอายุแต่ละคนจะได้รับเงินเท่าไร ?**

ปัจจุบันได้จ่ายแบบขั้นบันได ดังนี้

อายุ 60 - 69 ปี จะได้รับ 600 บาท อายุ 70 - 79 ปี จะได้รับ 700 บาท อายุ 80 - 89 ปี จะได้รับ 800 บาท อายุ 90 ปีขึ้นไป จะได้รับ 1,000 บาท

ในกรณีผู้สูงอายุที่มีสิทธิรับเงินเบี้ยยังชีพผู้สูงอายุย้ายทะเบียนบ้านให้เทศบาล หรือ อบต. ที่เคยจ่ายเบี้ย ยังชีพผู้สูงอายุเดิมยังคงจ่ายเบี้ยยังชีพ ผู้สูงอายุตนกว่าจะสิ้นสุดปีงบประมาณนั้น คือเดือนกันยายน หากมีความ ประสงค์จะรับเบี้ยยังชีพกับเทศบาล หรือ อบต. แห่งใหม่ ต้องไปจดทะเบียนเพื่อขอรับเบี้ยยังชีพที่เทศบาลหรือ อบต. แห่งใหม่ ภายใน 1 - 30 พฤศจิกายนของทุกปี และเริ่มรับเงินที่ใหม่ในเดือนตุลาคม ของปีถัดไป

* **วันเวลาที่เปิดให้บริการ**

วันจันทร์ ถึง วันศุกร์ (1-30 พฤศจิกายน) ในวันและเวลาราชการ ตั้งแต่เวลา 08.30 น. – 16.30 น.

-2-

* **ขั้นตอนการให้บริการ**

1. ผู้สูงอายุยื่นเอกสารที่ใช้ในการลงทะเบียนผู้สูงอายุ ระยะเวลาให้บริการ 10 นาที
2. เจ้าหน้าที่รับเอกสาร ตรวจสอบเอกสาร ตรวจสอบคุณสมบัติ ระยะเวลาให้บริการ 20 นาที
3. เสนอคณะผู้บริหาร ระยะเวลาให้บริการ 15 นาที

* **ระยะเวลา**

ใช้ระยะเวลา ไม่เกิน 1 วัน

* **หน่วยงานที่รับผิดชอบ**

งานพัฒนาชุมชน สำนักงานปลัดองค์การบริหารส่วนตำบลตาเบา

* **ยื่นเอกสารแล้วได้รับเงินเมื่อไร**

ผู้สูงอายุที่ขึ้นทะเบียนไว้ ตั้งแต่วันที่ 1- 30 พฤศจิกายน ของทุกปี จะได้รับเงินเบี้ยยังชีพ เริ่มตั้งแต่เดือนตุลาคม ของปีถัดไป (ไม่มีการจ่ายย้อนหลัง)

* **หมายเหตุ**

เอกสารต้องลงลายมือชื่อ สำเนาถูกต้องทุกฉบับผู้สูงอายุที่ไม่สามารถเขียนได้ ให้พิมพ์ลายมือแทน

* -ไม่มีค่าธรรมเนียม-
* **ช่องทางการให้บริการ**

**สามารถติดต่อได้ที่** งานพัฒนาชุมชน สำนักปลัด องค์การบริหารส่วนตำบลตาเบา อำเภอปราสาท

จังหวัดสุรินทร์ 32140

**เบอร์โทรศัพท์** 044 558 931

เบอร์โทรสาร 044 558 932

**เว็บไซต์** http://www.tabao.go.th

**ศูนย์ One Stop Service**

**บริการออนไลน์ E – service** (งานอื่นๆ) ลงทะเบียนขอรับความช่วยเหลือ